ПРЕДМЕТ: биографија Игора Вучића

Рођен 14.11.1976. године у Лебану. Основну школу уписао у Љигу, средњу економску и трговачку школу завршио у Кучеву, а Дипломирао на Економском факултету Универзитета у Приштини, док мастер рад одбранио на Економском факултету Универзитета у Нишу на тему – Улога обновљивих извора енергије у развоју пољопривреде Републике Србије.

Радно искуство започео у ПД „Југоисток“ д.о.о. Ниш. Радио на пословима Стручног сарадника за продају електричне енергије, Водећег стручног сарадника за обрачун и наплату, Шефа службе за обрачун и наплату електричне енергије, Шефа службе за планирање и набавку електричне енергије, Директора за пословни систем огранка ЕД Ниш, Шефа службе за подршку тржишту, Руководиоца сектора за подршку тржишту и смањењу губитака. Највеће пословне резултате постигао на пословима набавке и продаје електричне енергије. У условима отварања тржишта електричне енергије дао je велики допринос у континуираном функционисању дела предузећа којим је руководио. Поред наведених послова обавља и послове помоћника Градоначелника града Ниша у области финансија, као и послове у фабрици пумпи „Јастребац“ као члан надзорног одбора. Тренутно има више од 10 година радног искуства на пословима организовања, управљања, руковођења и вођења послова у струци (ВСС).

Учесник бројних конференција о обновљивим изворима енергије (учесник јавне расправе о нацрту закона о ефикасном коришћењу енергије), бројних комисија за тестирање и имплементацију софтвера за обрачун ел.енергије. Поседује више сертификата од којих се издвајају: Сертификат за учествовање у обуци на тему – Ризици у трговини и како се заштити (2009) и Потврда руске Академије за ванредне ситуације о високој квалификацији (2017) на тему - Антикризно управљање у ванредним ситуацијама.

Обављао је послове помоћника Градоначелника Ниша за финансије и изворне приходе локалне самоуправе. Постављен је за вршиоца дужности директора Јавног комуналног предузећа за водовод и канализацију ''Наиссус'' Ниш, 18.10.2017. године

Напредно знање програма Microsoft office пакета (Word, Power Point, Excel, Acces). Од страних језика служи се Енглеским и Руским (средњи ниво комуникације). Одговоран, амбициозан и професионалан у раду, склон тимском раду и усавршавању у стручном и професионалном смислу. Ожењен и отац двоје деце.